**হের্মান এমিল ফিশার** (অক্টোবর ৯, ১৮৫২ - জুলাই ১৫, ১৯১৯) একজন জার্মান রসায়নবিদ। তিনি কার্বহাইড্রেট সংক্রান্ত গবেষণার জন্য ১৯০২ সালে রসায়নে নোবেল পুরস্কার লাভ করেন। ফিশার এস্টারিফিকেশন আবিষ্কারের কারণে তিনি সমধিক পরিচিত। ১৮৭৫ সালে তিনি ফিনাইল হাইড্রাজিন প্রস্তুত করেন যা অ্যালডিহাইড ও কিটোনের সাথে বিক্রিয়া করে নির্দিষ্ট গলনাঙ্ক বিশিষ্ট হাইড্রাজোন উৎপন্ন করে। তিনি এ বিকারক ব্যবহার করে সুগার রসায়নে গুরুত্বপূর্ণ অবদান রাখেন। সুগারের গাঠনিক সংকেত নির্ণয়ে ও সংশ্লেষণে তার ব্যাপক অবদানের জন্য তাকে "সুগার রসায়নের জনক" হিসেবে অভিহিত করা হয়। তিনি প্রোটিন ও রঞ্জক পদার্থের রসায়নেও উল্লেখযোগ্য অবদান রাখেন।

জীবনী
-----

### প্রাথমিক জীবন

হের্মান এমিল ফিশার জার্মানির ইউস্কিরচেনে জন্মগ্রহণ করেন। তার বাবা ছিনেল একজন ব্যবসায়ী। স্নাতক শেষ করার পর তিনি প্রাকৃতিক বিজ্ঞান পড়তে চেয়েছিলেন। কিন্তু তার বাবা তাকে পরিবারের ব্যবসার সাথে জড়িয়ে পড়তে বাধ্য করে। এরপর ১৮৭২ সালে ফিশার বন বিশ্ববিদ্যালয়ে ভর্তি হন, কিছুদিন না যেতেই তিনি আবার স্ট্রাসবার্গ বিশ্ববিদ্যাললয়ে ভর্তি হন। ১৮৭৪ সালে ফিশার ডক্টরেট ডিগ্রী অর্জন করেন এবং এই বিশ্ববিদ্যালয়েই তার চাকরিজীবন শুরু করেন।

### কর্মজীবন

১৮৭৫ সালে ফিশার মিউনিখ বিশ্ববিদ্যালয়ে আরেক জার্মান বিজ্ঞানী ভন লিবিগের স্থলাভিষিক্ত হন এবং তিনি এই বিশ্ববিদ্যালয়ে জৈব রসায়নের সহকারী অধ্যাপক হিসিবে নিযুক্ত হন। ১৮৭৮ সালে ফিশার বিশ্লেষণধর্মী রসায়নের সহকারী অধ্যাপক হিসেবে নিয়োগ পান। একই সালে তাকে চ্যাপেল বিশ্ববিদ্যালয়ের রসায়ন বিভাগের চেয়ারম্যান পদে যোগ দেয়ার আমন্ত্রন জানানো হয়, কিন্তু তিনি এ আমন্ত্রন প্রত্যাখ্যান করে। ১৮৮১ সালে তিনি এর্লাঙ্গেন বিশ্ববিদ্যালয়ের রসায়নের অধ্যাপক হিসেবে নিযুক্ত হন এবং এসময় সে আর্থিকভাবে সচ্ছল হয়ে উঠে। ১৮৮৫ সালে তাকে উর্জবার্গ বিশ্ববিদ্যালয়ে রসায়নের অধ্যাপক পদে যোগ দেয়ার আমন্ত্রন জানালে তিনি তা গ্রহণ করেন এবং এই বিশ্ববিদ্যালয়ে ১৮৮২ সাল পর্যন্ত চাকরিরত থাকেন। পরে তিনি রসায়নের চেয়ারম্যান পদে এই. ডব্লিউ. হফম্যানের স্থলাভিষিক্ত হন এবং ১৯১৯ সাল পর্যন্ত এই পদে বহাল থাকেন।

### গবেষণাকর্ম

ল্যাবরেটরিতে কর্মরত হের্মান এমিল ফিশার (১৮৮৯ সাল)
মিউনিখে অবস্থানকালে ফিশার তার চাচাত ভাই অটো ফিশার হাইড্রাজিনের উপর গবেষণা করেন। তারা ট্রাইফিনাইল মিথেন থেকে প্রাপ্ত বিশেষ রঞ্জক পদার্থের গঠনসংক্রান্ত নতুন তত্ত্ব আবিষ্কার করেন এবং তা পরীক্ষার মাধ্যমে প্রমাণ করেন। এর্লাঙ্গেন বিশ্ববিদ্যালয়ের অধ্যাপক থাকাকালে ফিশার চা, কফি এবং কোকোয়া এর গঠন সম্পর্কিত গবেষণা করেন এবং এওসকল পদার্থের গঠনের উপর এক নতুন সাংশ্লেষনিক ধারা প্রতিষ্ঠা করেন। তবে পিউরিন এবং সুগার রসায়নের উপর গবেষণার জন্য ফিশার সর্বাধিক খ্যাতি অর্জন করেন। ১৮৮২ হতে ১৯০৬ সালের মধ্যে তিনি এই গবেষণা করেন। এই গবেষণাই প্রমাণ করলো যে উদ্ভিদে প্রাপ্ত অ্যাডেনিন, জ্যানথিন, ক্যাফেইন, প্রাণীর বিষ্ঠায় প্রাপ্ত ইউরিক এসিড, গুয়ানিন-সমস্তই একই সমগোত্রীয় শ্রেণীর। এগুলোর যেকোন একটি থেকে অপরগুলো পাওয়া যায়। এরা নাইট্রজেন চক্রের মাধ্যমে গঠিত এক মৌলিক ব্যবস্থা যাতে ইউরিয়ার ন্যায় আণবিক গঠন বিদ্যমান, সেই ব্যবস্থার অন্তর্গত বিভিন্ন হাইড্রক্সিল ও অ্যামিনের সাথে সদৃশ। প্রথমে প্রাপ্ত এই মৌলিক ব্যবস্থাকেই ১৮৮৪ সালে তিনি **পিউরিন** নামকরণ করেন এবং ১৮৯৮ সালে সংশ্লেষণ করেন। ১৮৮২ হতে ১৮৯৬ সালের মধ্যে তার গবেষণার মাধ্যমে প্রাকৃতিকভাবে ঘটিত পদার্থের সাথে কম-বাশি সদৃশ এরকম অসংখ্য কৃত্রিম পদার্থ উদ্ভূত হয়।

১৮৮৪ সালে ফিশার তার বিখ্যাত সুগার রসায়ন সংক্রান্ত গবেষণা শুরু করেন, যা এসকল পদার্থ সম্পর্কিত জ্ঞানকে এক নতুন মাত্রা প্রদান করে এবং এক নতুন উচ্চতায় নিয়ে যায়। ১৮৮০ সালের আগেও গ্লুকোজের অ্যালডিহাইড সংকেত বিজ্ঞানীদের জানা ছিল, কিন্তু ফিশার একে রুপান্তর ধারা মাধ্যমে প্রতিষ্ঠা করেন। যেমন এ্যালডোনিক এসিডে অক্সিডেশন ও ফিনাইল-হাইড্রাজিনের ক্রিয়া যা তিনিই আবিষ্কার করেছিলেন এবং এটি ফিনাইল-হাইড্রাজোনের গঠনকে সম্ভবপর করে তোলে। এছাড়া ১৮৮৮ সালে তিনি গ্লুকোজ, ফ্রুক্টোজ ও ম্যানোজের মধ্যে সম্পর্ক প্রতিষ্ঠা করেন।১৮৯০ সালে তিনি গ্লুকোনিক ও ম্যানোইক এসিডের এপিমেরিজেশনের মাধ্যমে সুগারের সমাণু ও স্টেরিও রসায়ন প্রতিষ্ঠা করেন। ১৮৯১ হতে ১৮৯৪ সালের মধ্যে ফিশার পরিচিত সকল সুগারের স্টেরিও রাসায়নিক বিন্যাস বের করেন এবং বিজ্ঞানী জ্যাকোবাস হেনরিকাসের অপ্রতিসম কার্বন পরমাণু তত্ত্বের সুপ্রযুক্ত প্রয়োগের মাধ্যমে সঠিকভাবে এদের সমাণুর ভবিষ্যদ্বাণী করতে সমর্থ হন। এক্ষেত্রে তার সবচেয়ে বড় সাফল্য হছে গ্লিসারল হতে গ্লুকোজ, ফ্রুক্টোজ ও ম্যানোজ সংশ্লেষণ।

সুগার রসায়নের উপর ফিশারের গবেষণা অমর কীর্তি স্বরূপ প্রতীয়মান। গ্লুকোসাইড সংক্রান্ত গবেষণা এর মধ্যে সবচেয়ে গুরুত্ত্বপূর্ণ।

১৮৯৯ থেকে ১৯০৮ সালের মধ্যে প্রোটিন সম্পর্কিত জ্ঞানের জগতে ফিশার ব্যাপক অবদান রাখেন। সে পৃথক পৃথক অ্যামিনো এসিডের বিচ্ছেদ, শনাক্তকরনের ক্ষেত্রে কার্যকর ও বিশ্লেষনিক পদ্ধতি অনুসন্ধান করেছিল। এ কাজ করতে গিয়ে তিনি প্রোলিন ও অক্সিপ্রোলিন নামক দুইটি নতুন ধরনের চাক্রিক কাঠামোর অ্যামিনো এসিড আবিষ্কার করেন। তিনি বিভিন্ন অ্যামিনো এসিডসমূহকে একত্র করার জন্য প্রোটিনের সংশ্লেষণ সম্বন্ধে গবেষণা করেছিলেন। তিনি এমন একটি বন্ধন আবিষ্কার করেছিলেন যা প্রোটিনসমূহকে একত্রে শিকল কাঠামোতে যুক্ত করে। এ বন্ধনটির নাম পেপ্‌টাইড বন্ধন। এর মাধ্যমে তিনি পরবর্তিতে ডাই-পেপ্‌টাইড, ট্রাই-পেপ্‌টাইড ও পলি-পেপ্‌টাইড বন্ধন আবিষ্কার করেন। ১৯০১ সালে ফিশার ডাই-পেপ্‌টাইডের গ্লাইসিল-গ্লাইসিন সংশ্লেষণ করতে সমর্থ হন। এই বছরে তিনি দুধের ননীর হাইড্রোলাইসিসের উপর তার গবেষণা প্রকাশ করেন। এই গবেষণা ও এ সংক্রান্ত তার পরবর্তি গবেষণার ফলে প্রোটিনের গঠন আরও ভালভাবে উপলব্ধি করা সম্ভব হল। তার এ গবেষণাই প্রোটিনের উপর পরবর্তি অন্যান্য গবেষণার ভিত্তি প্রতিষ্ঠা করে।

উল্লিখিত গবেষণা ছাড়াও ফিশার এনজাইম ও লাইকেনে উপস্থিত রাসায়নিক পদার্থ সম্পর্কে গবেষণা করেন। চামড়া পাকা করার কাজে ব্যবহৃত ট্যানিনের রাসায়নিক গঠন সম্পর্কেও তিনি গবেষণা করেন। জীবনের শেষভাগে ফিশার চর্বি সম্পর্কেও গবেষণা করেন। ১৮৯০ সালে এনজাইমের পারস্পারিক ক্রিয়া প্রত্যক্ষ করার জন্যে "লক এন্ড কী মডেল" প্রস্তাব করেন, যদিও এ সংক্রান্ত পরবর্তি গবেষণা তার মডেলকে সব এনজাইমের ক্ষেত্রে সমর্থন করেন। সুগার রসায়ন, গ্লুকোজের জৈব সংশ্লেষন, পিউরিনের উপর গবেষণার জন্য ফিশার বিখ্যাত হয়ে আছেন।

ব্যক্তিগত জীবন
--------------

১৮ বছর বয়সে, বন বিশ্ববিদ্যালয়ে ভর্তি হবার পূর্বে ফিশার পাকাশয় প্রদাহে ভুগছিলেন। এর ফলে এর্লাঙ্গেন বিশ্ববিদ্যালয়ের রসায়নের চেয়ারম্যান পদে আর বহাল থাকতে পারেননি। এছাড়া এই কারণে জুরিখের ফেডারেল টেকন্নিক্যাল বিশ্ববিদ্যালয়ে আরেক জার্মান রসায়নবিদ, ভিক্টোর মেয়ারের পদে যোগ দেয়ার আমন্ত্রণ জানানো হলে তাকে তা প্রত্যাখ্যান করতে হয়। এই প্রদাহের কারণে ১৮৮৮ সালে উর্জবার্গ বিশ্ববিদ্যালয়ে ভর্তি হবার পূর্বে তিনি এক বছরের ছুটি নেন। জীবনব্যাপী ফিশার ছিলেন অসাধারণ মেধাশক্তির অধিকারী। এজন্য তিনি যেসব বক্তৃতা লিখেছিলেন, সবগূলোর পাণ্ডুলিপি তার মুখস্থ ছিল; যদিও তিনি ভাল বক্তৃতা দিতে পারতেন না।
উর্জবার্গ বিশ্ববিদ্যালয়ে থাকাকালে ফিশার পাহাড়ের পাদদেশে এবং জার্মানির ব্ল্যাক ফরেস্টে ঘুরে বেড়াতে খুব ভালবাসতেন। তিনি রসায়ন ও বিজ্ঞানের যেসব শাখায় গবেষণা করেছিলেন, তার বৈজ্ঞানিক ভিত্তি প্রতিষ্ঠার ব্যাপারে তিনি ছিলেন অত্যন্ত ধৈর্যশীল। বৈজ্ঞানিক সমস্যার প্রতি ফিশারে গভীর অনুরাগ, সত্যের প্রতি আকর্ষণ, অন্তর্জ্ঞান এবং বৈজ্ঞানিক প্রস্তাবস্মূহের নিরীক্ষামূলক প্রমাণের প্রতি তার নির্বন্ধতা তাকে সর্বকালের সেরা বিজ্ঞানিদের অন্যতম হিসেবে প্রতিষ্ঠা করে।

১৮৮৮ সালে ফিশার এর্লাঙ্গেন বিশ্ববিদ্যালয়ের অ্যানাটমির অধ্যাপক জোসেফ ভন গার্লেচের কন্যা অ্যাগনেস গার্লেচকে বিয়ে করেন। বিয়ের মাত্র হাত বছরের মাথায় ফিশারের স্ত্রী মারা যান। তাদের তিনটি ছেলে ছিল, যাদের একজন প্রথম বিশ্বযুদ্ধে মারা যায় এবং আরেকজন ২৫ বছর বয়সে বাধ্যতামূলক মিলিটারি প্রশিক্ষণের সময় আত্মহত্যা করে। ১৯১৯ সালে ফিশার বার্লিনে তার ছেলের মত আত্মহত্যা করেন। বড় ছেলে হের্মান অটো লরেঞ্জ ১৯৪৮ থেকে ১৯৬০ সালে তার মৃত্যু পর্যন্ত ক্যালিফোর্নিয়া বিশ্ববিদ্যালয়ের (বার্কলে) প্রাণরসায়নের অধ্যাপক ছিলেন।

সম্মাননা ও পুরস্কার
-------------------

বার্লিনে হের্মান এমিল ফিশারের স্মৃতিসৌধ
ফিশার তার অবদানের জন্যে ইংল্যান্ডের ক্রিস্টিয়ানা বিশ্ববিদ্যালয়, ম্যানচেস্টার বিশ্ববিদ্যালয়, ব্রাসেলস বিশ্ববিদ্যালয় হতে সম্মানসূচক ডক্টরেট ডিগ্রী লাভ করেন। তাকে প্রুসিয়ান অর্ডার অফ মেরিট প্রদান করা হয়। ১৯০২ সালে ফিশার সুগার রসায়ন ও পিউরিন সংশ্লেষণে অবদানের জন্য রসায়নে নোবেল পুরস্কার অর্জন করেন।
বিভিন্ন রাসায়নিক বিক্রিয়া এবং ধারণা ফিশারের নামে নামকরণ করা হয়েছেঃ

* ফিশার ইন্ডোল সংশ্লেষণ
* ফিশার প্রজেকশন
* ফিশার অক্সাজোল সংশ্লেষণ
* ফিশার পেপ্টাইড সংশ্লেষণ
* ফিশার ফিনাইলহাইড্রাজিন এবং অক্সাজোল সংশ্লেষণ
* ফিশার রিডাকশন
* ফিশার-স্পিয়ার এস্টারিকরণ
* ফিয়ার গ্লাইকোসাইডেশন

১৯১৯ সালে ফিশারের মৃত্যুর পর জার্মান রসায়ন সমিতি এমিল ফিশার মেমোরিয়াল মেডেল প্রচলন করে।

তথ্যসূত্র
---------

1. ↑  "*Emil Hermann Fischer*"। এনসাইক্লোপিডিয়া ব্রিটানিকা। সংগ্রহের তারিখ ২০১০.০১.০৮।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  Fischer, Emil (১৮৯০)। "Synthese des Traubenzuckers"। *Berichte der deutschen chemischen Gesellschaft*। **23**: 799–805। ডিওআই:10.1002/cber.189002301126।
3. ↑  Sachi, Sri Kantha (২০০০)। "Suicide: a Socratic revenge"। *Ceylon Medical Journal* (45): 25–28। ১ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১০।
4. ↑  "Emil Fischer"। *The Notable Names Database*। ২০০৮। সংগ্রহের তারিখ ২০০৮-০৯-১৮।
5. ↑  Poster next to bust of Fischer, Biosciences Library, UC Berkeley

বহিঃসংযোগ
---------

* Nobel Lecture *সুগার গ্রুপ এবং পিউরিনের সংশ্লেষণ* Nobelprize.org থেকে
* Biography Nobelprize.org থেকে হের্মান এমিল ফিশারের জীবনী
* Eminent Chemists of Our Time By Benjamin Harrow pages 216-239, published 1920 by Von Nostrand Company at books.google.com.
* Text-book of Physiological Chemistry in Thirty Lectures by Emil Abderhalden, translated by William Thomas Hall and George Defren; published 1908 by Wiley Company, has many technical references to Fischer's work in Chemistry.
* শিশুদের রোগ সম্পর্কিত অ্যামেরিকান সাময়িকী ১৯১১ ভলিউম ২, অ্যামেরিকান মেডিক্যাল অ্যাসোসিয়েশন-রসায়নে ফিশারের অবদান
* চিসাম, হিউ, সম্পাদক (১৯১১)। *ব্রিটিশ বিশ্বকোষ* (১১তম সংস্করণ)। কেমব্রিজ ইউনিভার্সিটি প্রেস।
* ঔষধের ইতিহাসঃ চিকিৎসা বিজ্ঞানের কালানুক্রম by Fielding Hudson Garrison‎, page 708 refers to Fischer and Merings discovery of the drugs veronal(1904) and proponal(1905), published 1921 by Saunders Company.
* 1914 Year Book of the American Pharmaceutical Association, page 438 abstracts Fischer and Strauss's work on Phenol-Glucosides - Synthetic Production from Berlin d.D Chem. Germany, page 45(1912) No. 12.

| * দে
* স
১৯০২ খ্রিস্টাব্দের নোবেল পুরস্কার বিজয়ী |
| --- |
| রসায়ন | 
* হের্মান এমিল ফিশার (জার্মানি)

 |  |
| সাহিত্য | টেওডোর মম্‌জেন (জার্মানি) |
| শান্তি | 
* এলি দ্যুকোমাঁ (সুইজারল্যান্ড)
* শার্ল-আলবের গোবা (সুইজারল্যান্ড)

 |
| পদার্থবিজ্ঞান | 
* হেন্ড্রিক আন্টোন লোরেন্‌ৎস (নেদারল্যান্ডস)
* পিটার জেমান (নেদারল্যান্ডস)

 |
| চিকিৎসাবিজ্ঞান | 
* রোনাল্ড রস (গ্রেট ব্রিটেন)

 |
| 
নোবেল পুরস্কার বিজয়ী
১৯০১
**১৯০২** 
১৯০৩
১৯০৪
১৯০৫
১৯০৬
১৯০৭
 |

| * দে
* স
রসায়নে নোবেল পুরস্কার বিজয়ী |
| --- |
| ১৯০১–১৯২৫ | 
* ইয়াকোবুস হেনরিকুস ফান্ট হফ (১৯০১)
* হের্মান এমিল ফিশার (১৯০২)
* সভান্তে আরিয়েনিউস (১৯০৩)
* উইলিয়াম র‍্যামজি (১৯০৪)
* আডলফ ফন বাইয়ার (১৯০৫)
* অঁরি মোয়াসঁ (১৯০৬)
* এডুয়ার্ড বুখনার (১৯০৭)
* আর্নেস্ট রাদারফোর্ড (১৯০৮)
* ফ্রেডরিখ অসওয়াল্ড (১৯০৯)
* অটো ভালাখ (১৯১০)
* মারি ক্যুরি (১৯১১)
* ভিক্তর গ্রিগনার / পোল সাবাতিয়ে (১৯১২)
* আলফ্রেড ওয়ের্নার (১৯১৩)
* থিওডোর রিচার্ডস (১৯১৪)
* রিচার্ড ভিলস্টাটার (১৯১৫)
* ১৯১৬
* ১৯১৭
* ফ্রিৎস হেবার (১৯১৮)
* ১৯১৯
* ভালটার নের্ন্‌স্ট (১৯২০)
* ফ্রেডেরিক সডি (১৯২১)
* ফ্রানসিস অ্যাস্টন (১৯২২)
* ফ্রিৎস প্রেগ্ল (১৯২৩)
* ১৯২৪
* Richard Zsigmondy (১৯২৫)

 |  |
| ১৯২৬–১৯৫০ | 
* থিওডোর সভেডবার্গ (১৯২৬)
* হাইনরিখ অটো ভিলান্ড (১৯২৭)
* আডলফ ভিনডাউস (১৯২৮)
* আর্থার হার্ডেন / হান্স ফন ইউলার-শেলপিন (১৯২৯)
* হান্স ফিশার (১৯৩০)
* কার্ল বশ / ফ্রেডরিখ বার্জিয়াস (১৯৩১)
* আর্ভিং ল্যাংমিউয়র (১৯৩২)
* ১৯৩৩
* হ্যারল্ড ইউরি (১৯৩৪)
* ফ্রেদেরিক জোলিও-কুরি / আইরিন জোলিও-কুরি (১৯৩৫)
* পিটার ডিবাই (১৯৩৬)
* নর্মান হেওয়র্থ / পল কারার (১৯৩৭)
* রিশার্ট কুন (১৯৩৮)
* আডল্‌ফ বুটেনান্ড্‌ট / লেওপল্ড রুজিচকা (১৯৩৯)
* ১৯৪০
* ১৯৪১
* ১৯৪২
* গেয়র্গ ডে হেভেসি (১৯৪৩)
* অটো হান (১৯৪৪)
* আর্তুরি ইলমারি ভির্তানেন (১৯৪৫)
* জেমস ব্যাচেলার সামনার / জন নরথ্রপ / ওয়েন্ডেল মেরেডিথ স্ট্যানলি (১৯৪৬)
* রবার্ট রবিনসন (১৯৪৭)
* আর্নে টিসেলিয়ুস (১৯৪৮)
* উইলিয়াম জিওক (১৯৪৯)
* অটো ডিলস / কুর্ট আলডার (১৯৫০)

 |
| ১৯৫১–১৯৭৫ | 
* এডউইন ম্যাকমিলান / গ্লেন থিওডোর সিবোর্গ (১৯৫১)
* আর্চার মার্টিন / রিচার্ড সিঞ্জ (১৯৫২)
* হেরমান স্ট্রাউডিঞ্জার (১৯৫৩)
* লিনাস পাউলিং (১৯৫৪)
* ভিঞ্চেন্ত দু ভিগ্নেয়াউদ (১৯৫৫)
* চ্যরিল হিঙ্ঘলিউড / নিকলাই সেমেনভ (১৯৫৬)
* আলেক্সান্ডার টড্ড (১৯৫৭)
* ফ্রেডরিক স্যাঙ্গার (১৯৫৮)
* ইয়ারোস্লাভ হেইরোভ্‌স্কি (১৯৫৯)
* উইলার্ড লিবি (১৯৬০)
* মেলভিন কেলভিন (১৯৬১)
* ম্যাক্স পেরুতয / জন কেন্ড্রেও (১৯৬২)
* কার্ল জিগলার / জুলিও নাত্তা (১৯৬৩)
* ডরোথি হজকিন (১৯৬৪)
* রবার্ট উডওয়ার্ড (১৯৬৫)
* রবার্ট সেন্ডারসন মুল্লিকেন (১৯৬৬)
* মানফ্রেড আইগেন / রোনাল্ড নরিশ / জর্জ পোর্টার (১৯৬৭)
* লার্স অনসাগার (১৯৬৮)
* ডেরেক বার্টন / অড হাসেল (১৯৬৯)
* লুইস ফেদেরিকো লেলইর (১৯৭০)
* গেরহার্ড হার্জবার্গ (১৯৭১)
* ক্রিস্টিয়ান ব. আনফিন্সেন / স্টানফোর্ড মুর / উইলিয়াম স্টেইন (১৯৭২)
* আর্নস্ট অটো ফিশার / জিওফ্রে উইল্কিন্সন (১৯৭৩)
* পল ফ্লোরি (১৯৭৪)
* জন কর্নফোর্থ / ভ্লাডিমির প্রেলগ (১৯৭৫)

 |
| ১৯৭৬–২০০০ | 
* উইলিয়াম লিপ্‌স্কম (১৯৭৬)
* ইলিয়া প্রিগোজিন (১৯৭৭)
* পিটার ডি. মিচেল (১৯৭৮)
* হারবার্ট সি. ব্রাউন / গেয়র্ক ভিটিশ (১৯৭৯)
* পল বার্গ / ওয়াল্টার গিলবার্ট / ফ্রেডরিক স্যাঙ্গার (১৯৮০)
* কেনিচি ফুকুই / রোয়াল্ড হোফমান (১৯৮১)
* অ্যারন ক্লুগ (১৯৮২)
* হেনরি টাউব (১৯৮৩)
* রবার্ট ব্রুস মেরিফিল্ড (১৯৮৪)
* হার্বার্ট হপ্টম্যান / জেরোম কার্ল (১৯৮৫)
* ডাডলি হের্শবাখ / ইউয়ান ৎসে লি / জন পোলানি (১৯৮৬)
* ডোনাল্ড জেমস ক্র্যাম / জঁ-মারি লেন / চার্লস জন পেডারসেন (১৯৮৭)
* ইয়োহান ডিসেনহফার / রবার্ট হুবার / হার্টমুট মিশেল (১৯৮৮)
* সিডনি অল্টম্যান / টমাস চেক (১৯৮৯)
* এলিয়াস কোরি (১৯৯০)
* রিচার্ড আর. আর্নস্ট (১৯৯১)
* রুডলফ মার্কাস (১৯৯২)
* ক্যারি মুলিস / মাইকেল স্মিথ (১৯৯৩)
* জর্জ অ্যান্ড্রু ওলা (১৯৯৪)
* পাউল জে. ক্যোর্তজঁ / মারিও মোলিনা / শেরউড রোল্যান্ড (১৯৯৫)
* রবার্ট কার্ল / হ্যারল্ড ক্রোটো / রিচার্ড স্মলি (১৯৯৬)
* পল বয়ার / জন ওয়াকার / জেন্স ক্রেস্তিঅ্যান স্কউ (১৯৯৭)
* ওয়াল্টার কোন / জন পোপল (১৯৯৮)
* আহমেদ হাসান (১৯৯৯)
* অ্যালান হিগার / অ্যালান ম্যাকডিয়ারমিড / হিদেকি শিরাকাওয়া (২০০০)

 |
| ২০০১-বর্তমান | 
* উইলিয়াম নোল্‌স / রিওজি নোয়োরি / ব্যারি শার্পলেস (২০০১)
* জন ফেন / কোইচি তানাকা / কুর্ট ভ্যুট্রিখ (২০০২)
* পিটার আগ্রি / রডরিক ম্যাকিনন (২০০৩)
* আরন সিয়েকানোভার / আভ্রাম হের্শকো / আরউইন রোজ (২০০৪)
* রবার্ট গ্রাবস / রিচার্ড শ্রক / ইভ শোভাঁ (২০০৫)
* রজার কর্নবার্গ (২০০৬)
* গেরহার্ড আর্টেল (২০০৭)
* ওসামু শিমোমুরা / মার্টিন চেলফি / রজার ওয়াই. তিসিয়েন (২০০৮)
* ভেঙ্কটরমন রামকৃষ্ণান / থমাস এ. স্টিত্‌জ / আডা ইয়োনাথ (২০০৯)
* রিচার্ড এফ. হেক / আকিরা সুজুকি / এই-ইচি নেগিশি (২০১০)
* ড্যান শেচতম্যান (২০১১)
* রবার্ট লেফকোইতজ / ব্রায়ান কোবিল্কা (২০১২)
* মার্টিন কারপ্লাস / মাইকেল লেভিট / এরিহ ওয়ারশেল (২০১৩)
* এরিক বেতজিগ / স্টিফান হেল / উইলিয়াম এসকো মোয়ের্নার (২০১৪)
* পল এল. মড্রিচ / আজিজ সানজার / টমাস লিন্ডল (২০১৫)
* জঁ-পিয়ের সোভাজ / ফ্রেজার স্টডার্ট / বেন ফেরিঙ্গা (২০১৬)
* জাক দ্যুবোশে / জোয়াকিম ফ্রাংক / রিচার্ড হেন্ডারসন (২০১৭)
* ফ্রান্সিস আর্নল্ড/ জর্জ স্মিথ / গ্রেগরি উইন্টার (২০১৮)
* জন বি. গুডএনাফ/ আকিরা ইয়োশিনো / এম. স্ট্যানলি হুইটিংহ্যাম (২০১৯)
* এমানুয়েল শারপঁতিয়ে / জেনিফার ডাউডনা (২০২০)
* বেনিয়ামিন লিস্ট / ডেভিড ম্যাকমিলান (২০২১)
* ক্যারোলিন রুথ বার্টোজি / মর্টেন পেটার মেলডল / ব্যারি শার্পলেস (২০২২)

 |